51. Újra megindul a sváb kitelepités

Június elsejétől kezdve a sváb kitelepítés szünetelt. Magyarországról – a szövetségen Nagyhatalmak potsdami egyezménye értelmében – a svábokat az USA németországi övezetébe kell kitelepíteni. Hogy a sváb kitelepítés újra megindulhasson, a magyar kormány megbízottja tárgyalásokat folyatott az USA meghatalmazottjával a kitelepítési feltételek megállapítása érdekében. A tárgyalások eredményre vezettek, augusztus 22-én a magyar kormány és az USA meghatalmazottja az egyezményt aláírták. Az egyezmény értelmében a magyar kormány hivatalosan az alábbi nyilatkozatot közli az újra meginduló sváb kitelepítéssel kapcsolatban:

A nagyhatalmak potsdami egyezménye a magyar kormánynak lehetőséget adott arra, hogy a magyarországi német lakosságot Németország területére telepítse. Az áttelepítés nem kötelessége a magyar kormánynak, de a potsdami szerződés erre lehetőséget ad. A magyar kormány élni akarván ezzel a lehetőséggel, 1946. évi augusztus 22-én a potsdami egyezményben foglalt rendelkezések szerint az érdekelt USA katonai kormányzattal megegyezett, melynek értelmében az áttelepítés rendezett és emberséges módon fog megtörténni és az ezen egyezmény során áttelepített németeket az USA németországi övezetébe befogadja.

A magyar kormány az egyezmény értelmében felhivja a községi és városi közigazgatás vezetőik, hogy a Németországba kitelepített svábok új németországi lakcímét – ammenyiben az áttelepítettek hatóságok tudomására hozzák – nyilvántartásba foglálják s a kitelepítettek után érdeklődő rokonoknak rendelkezésére bocsássák.

Az áttelepítés kezdete: 1946. szeptember 2. (MTI).

Quelle: Magyar Nemzet, 1946. augusztus 30.